Document ID: /roh_data/filtered/Bilingualer_Corpus_interleaved-it-rm.jsonl.gz/1438

This is a text translated from Italian to Rumantsch Grischun.
La Commissione preparatoria del Gran Consiglio accoglie con favore l'aggregazione dei Comuni di Feldis, Scheid, Trans e Tomils nel Comune di Tomils

Dopo lunghi e intensi lavori preparatori delle autorità dei Comuni interessati, il 13 dicembre 2007 gli aventi diritto di voto di tutti e quattro i Comuni di Feldis/Veulden, Scheid, Trans e Tumegl/Tomils hanno accolto a larga maggioranza la convenzione sulla nuova aggregazione nel Comune di Tomils.

La decisione definitiva relativa alla fusione dei Comuni spetta al Gran Consiglio. La Commissione istituita dal Gran Consiglio per preparare questo affare, presieduta da Jann Hartmann, ha discusso in via preliminare il relativo messaggio del Governo in occasione di una seduta a Trans. Alla seduta erano presenti anche il Consigliere di Stato Martin Schmid e i sindaci dei quattro comuni.

Dopo un'approfondita discussione, la Commissione ha approvato all'unanimità la proposta del Governo e ha deciso di raccomandare al Gran Consiglio di porre in vigore la fusione per il 1° gennaio 2009. Il Gran Consiglio si occuperà del progetto nella sessione di agosto 2008.

Persona di riferimento:

Presidente della Commissione, Jann Hartmann, tel. 079 279 42 39

Organo: Commissione preparatoria dell'aggregazione Comune di Tomils

Fonte: it Commissione preparatoria dell'aggregazione Comune di Tomils

Data: 04.07.2008

La cumissiun predeliberanta dal cussegl grond beneventa la fusiun da las vischnancas da Veulden, da Sched, da Tràn e da Tumegl a la vischnanca da Tumegl

Suenter lavurs preliminaras intensivas che las autoritads da las vischnancas pertutgadas han prestà durant divers onns han las votantas ed ils votants da tut las quatter vischnancas da Veulden, da Sched, da Tràn e da Tumegl acceptà ils 13 da december 2007 cun gronda maioritad en tut las vischnancas la cunvegna da fusiun a la nova vischnanca da Tumegl.

Il conclus definitiv davart la fusiun da questas vischnancas è chaussa dal cussegl grond. La cumissiun ch'è vegnida installada dal cussegl grond per preparar questa fatschenta e che vegn presidiada da Jann Hartmann ha predeliberà la missiva correspundenta da la regenza en ina sesida a Tràn. A questa sesida èn stads preschents er il cusseglier guvernativ Martin Schmid sco er las presidentas communalas ed ils presidents communals da las quatter vischnancas.

Suenter ina discussiun intensiva ha concludì la cumissiun unanimamain da suandar la proposta da la regenza e da recumandar al cussegl grond da metter en vigur la fusiun da las vischnancas per il 1. da schaner 2009. Il cussegl grond vegn a tractar quest project durant la sessiun d'avust 2008.

Persuna che dat infurmaziuns:

Jann Hartmann, president da la cumissiun, tel. 079 279 42 39

Gremi: cumissiun predeliberanta per la fusiun a la vischnanca da Tumegl

Funtauna: rg cumissiun predeliberanta per la fusiun a la vischnanca da Tumegl

Data: 04.07.2008